A flumine ad mare
A flumine ad mare (Arabiceمن النهر إلى البحر min an-nahr ʾilā l-baḥr; Palaestiniane من المية للمية min il-ṃayye la-l-ṃayye, ad verbum 'ab aqua ad aquam') est locutio politica, quae ad aream geographicam inter Flumen Iordanem et Mare Mediterraneum spectat, ad regionem Palaestinam descriptam, quae hodie Israëlem et terras Palaestinianas(en) ab Israele occupatas comprehendit, inter quas Cisiordania, Hierosolyma Orientalia(en), et Gaza numerantur. Haec locutio Palaestinis gratissima annis 1960 facta est, qui libertatem(en) a dominatu Israelis, Iordaniae, Aegyptique petebant, cum duces Ordinis Palaestinae Liberandae civitatem Arabicam postularent, omnem Palaestinam Mandatoriam(en) comprehendituram, quae solum Palaestinos et proles(en) Iudaeorum qui Palaestinam ante 1947 habitaverant amplecti primum dicebatur, sed haec descriptio deinde retracta est ut solum proles Iudaeorum comprehenderet qui Palaestinam ante Primam Migrationem(en) (primum aliyah appellatum, anno 1881) habitaverant. Multi agitatores recentiores haec verba "postulationem pacis et aequalitatis" appellaverunt post decennia cum Israel in Palaestinos dominaretur. Hamas, Islamistica civium ad hostes propulsandos factio, haec verba in eius diplomate anni 2017(en) adhibuit. Propter quem usum, a talibus gregibus militantibus magno cum clamore prolatum, certi homines dictitant hanc locutionem postulare Israelem dissolvendam Iudaeosque regionis purgandos(en) vel etiam omnino trucidandos esse. Haec verba praeterea a politics Israeliticis adhibita sunt. Suffragatorium factionis Likud edictum anno 1977 ait: "Inter mare et Iordanem solum erit dominatus Israeliticus."